Video: हरियाणा में बैंक डकैती का खौफनाक वीडियो वायरल, बंदूक की नोक पर बदमाशों ने लूटे 7 लाख
हरियाणा में कानून व्यवस्था का क्या हाल है, इसका हाल दिखाता एक वीडियो सोशल मीडिया पर वायरल हो रहा है।
हरियाणा में कानून व्यवस्था का क्या हाल है, इसका हाल दिखाता एक वीडियो सोशल मीडिया पर वायरल हो रहा है। यह वीडियो हरियाणा के झज्जर जिले का है। यहां बदमाशों ने बंदूक के दम पर बैंक डकैती को अंजाम दिया। बैंक दिन दहाड़े यहां की पंजाब नेशनल बैंक से 7 लाख रुपए लूट कर ले गए। बदमाशों ने बैंक को उस समय लूटा जब वहां पर एक दर्जन से अधिक ग्राहक भी मौजूद थे। फिलहाल पुलिस इस घटना की जांच कर रही है। प्राप्त जानकारी के अनुसार बैंक डकैती की यह वारदात झज्जर जिले के माछरौली गांव में घटी। यहां पंजाब नेशनल बैंक में करीब पांच हथियारबंद बदमाशों ने धावा बोल दिया। बदमाशों ने यहां कुल 7 लाख 11 हजार रुपये की नकदी लूट ली। इस दौरान बदमाशों ने बैंक के सुरक्षा गार्ड की बंदूक भी छीन ली। लूट की वारदात को अंजाम देने के बाद बदमाश फरार हो गए।घटना सीसीटीवी में कैद हुई है। बताया जा रहा है कि बदमाश बाइक पर सवार होकर बैंक पहुंचे थे। बदमाशों ने अपने मुंह को ढक रखा था। बदमाशों ने बैंक के बाहर फायरिंग भी की थी। मामले को लेकर पुलिस ने अपनी जांच शुरू कर दी है और पुलिस जल्दी आरोपियों को गिरफ्तार करने की बात कह रही है।